เรียนท่านผู้ร้อง กรณีตามที่ร้องเรียนนั้น ฝ่ายเทศกิจ สำนักงานเขตจอมทอง ไม่ได้นิ่งนอนใจต่อปัญหาการจอดหรือขับขี่รถจักรยานยนต์บนทางเท้าในบริเวณดังกล่าว ทั้งนี้ ได้ประสานขอความร่วมมือจากเจ้าหน้าที่ตำรวจสถานีตำรวจนครบาลในพื้นที่ และภาคเอกชนเพื่อบูรณาการแก้ปัญหาร่วมกันอย่างต่อเนื่อง อีกทั้งเจ้าหน้าที่ชุดสายตรวจออกกวดขัน จับกุมผู้ฝ่าฝืนตลอด 24 ชั่วโมง อย่างสม่ำเสมอ โดยฝ่ายเทศกิจ สำนักงานเขตจอมทองได้ดำเนินการดังต่อไปนี้  1 ติดป้ายประชาสัมพันธ์ เป็นจำนวนมากเพื่อขอความร่วมมือ ไม่จอดหรือขับขี่รถจักรยานยนต์บนทางเท้า ในบริเวณดังกล่าว  2 ประชาสัมพันธ์ ขอความร่วมมือ กวดขัน ตักเตือน สั่งการให้แก้ไขต่อผู้ที่ฝ่าฝืนกฎหมาย 3 จับกุม ยกรถ ดำเนินการคดี กับผู้ที่ดื้อดึง ฝ่าฝืนคำเตือน กระทำผิดซ้ำคำเตือน  4 ติดตั้ง เสายางล้มลุก เพื่อเป็นสัญลักษณ์ห้ามปราม ย้ำเตือน ห้ามมิให้นำรถจักรยานยนต์ขับขี่ผ่าน หรือนำขึ้นมาจอดบนทางเท้า 5 ติดตั้งกรวยยาง กั้นเชือก เพื่อเป็นเครื่องหมาย ห้ามมิให้จอดหรือขับขี่บนทางเท้า 6 ติดตั้งแผงขาวแดงเหล็ก เป็นแนวกั้น เพื่อไม่ให้ขับรถจักรยานยนต์บนทางเท้า 7 ขอภาพจากกล้องวงจรปิด เพื่อสืบหา เจ้าของหรือผู้ครอบครองรถจักรยานยนต์ คันที่ฝ่าฝืน เพื่อดำเนินคดีตามกฎหมาย  7 ส่งเจ้าหน้าที่ชุดสายตรวจ ออกตรวจตราทั้งกลางวันและกลางคืน เพื่อคอยตักเตือนห้ามปราม และดำเนินการยกรถจักรยานยนต์ ถ้าจำเป็น 8 ขอบคุณท่านผู้ร้อง ที่กรุณาให้ความสำคัญ ใส่ใจต่อปัญหาดังกล่าว และช่วยเป็นหูเป็นตาให้เจ้าหน้าที่ ในการแจ้งให้ทราบถึงการฝ่าฝืนกฎหมาย
มอตอไชคขึ้นมาขี่บนทางเท้า
ช่วยเพิ่มกรวยแบบถี่ๆเลยนะครับ ขอบคุณมากครับ